Lista - og tónlistarmaðurinn Örn Tönsberg hefur lengi verið leiðandi í veggjalist á Íslandi og líta má mörg verka hans í miðborg Reykjavíkur . Örn byrjaði snemma að fikra sig áfram í listinni en hann hefur aðallega verið að vinna með veggmyndir og prentverk fyrir fólk og fyrirtæki en inn á milli einnig hefðbundin málverk . Einnig hefur hann verið að fást við tónlist í hjáverkum undir nafninu 7 berg . Hvernig verk ertu aðallega að gera og fyrir hvað ? „ Ég geri mikið af lógóum fyrir hina ýmsu staði og verkefni . Ég hef alltaf gaman af einfaldleikanum , að sveipa einhverri hugmynd áru með myndskreytingu . Ég vinn einnig mikið af veggmyndum fyrir aðra , hvort sem það eru bílafyrirtæki , flugfélög , veitingastaðir eða barir . “ Hvar liggur þitt áhugasvið helst ? „ Í allskyns list , hvort sem það er veggjalist , tónlist , matarlist eða keramík . Ég hef dálæti á fallegum hlutum með sögu og að vekja eitthvað upp í manni sem maður vissi ekki að byggi þar . “ Hvernig myndirðu lýsa þínum stíl ? „ Mikið af línum sem eru feimnar við að snertast . “ Hvernig byrjaði ferillinn ? „ Ég stal fyrsta brúsanum af pabba mínum þegar ég var 12 ára og hann hefur elt mig allar götur síðan – brúsinn það er að segja – ekki pabbi . Hann styður vel við bakið á mér í minni sköpun . “ „ Ég stal fyrsta brúsanum af pabba mínum þegar ég var 12 ára og hann hefur elt mig allar götur síðan – brúsinn það er að segja – ekki pabbi . Hann styður vel við bakið á mér í minni sköpun . “ Hefur veggjalist alltaf heillað þig ? „ Já , alveg frá því ég sá fyrstu veggjakrotin ( töggin ) og bomburnar þegar ég var yngri . Stærðin og hraðinn heillaði mig , það er eitthvað göldrótt við það að geta málað stóran vegg á stuttum tíma og láta sig svo hverfa en verkið stendur . “ Hefur þú alltaf haft gaman af því að teikna og mála ? „ Nei , stundum er það alveg hundleiðinlegt og mikil barátta þó að það líti ekki þannig út . En oftast er gaman að sjá afraksturinn af því . “ Hvaða litir og form heilla þig mest ? „ Bjartir skemmtilegir litir á dökkum bakgrunni , hringir , línur og sporöskjur eiga hug minn allan . “ Listamaðurinn Örn Tönsberg . Hvaðan færðu innblástur ? „ Í náttúrunni , í göngutúrum , í spjalli við áhugavert fólk og á leynistöðum þar sem innblásturinn felur sig . Það besta er þegar maður er ekki að leita heldur þegar hann kemur til manns . “ Hvaða listamenn eru í uppáhaldi hjá þér ? „ Margeir Dire er alltaf í fyrsta sæti , að mínu mati besti listamaður sem Ísland hefur alið . En hann féll frá í vor langt fyrir aldur fram , en það er enginn sem náði að töfra fram það sem hann gat . Blessuð sé minning hans . “ Hvar fást verkin þín ? „ Ég er stundum með opna vinnustofu hjá mér í Ingólfsstræti í rými sem ég deili með nokkrum öðrum snilldarlistamönnum . Svo er alltaf hægt að hafa samband við mig á Instagram @selur1 eða gegnum tölvupóst , [ email protected ] ef einhver hefur áhuga að fá vegg málaðan hjá sér . “